Rustenburg se krag dalk gou gesny weens skuld | Maroela Media
Die Rustenburg‑ plaaslike munisipaliteit in Noordwes hou vol dat hy sy kragrekening betaal het. Dít nadat Eskom 'n kennisgewing uitgereik het waarin hy aandui dat die stad se elektrisiteit in Julie afgesny gaan word omdat die munisipaliteit nie sy skuld van R144 miljoen vereffen het nie.
"Die plaaslike munisipaliteit van Rustenburg is tans R144 939 35,26 aan Eskom verskuldig. 'n Deel van dié skuld is uitstaande en hoop sedert Augustus 2018 op," lui die kennisgewing.
Eskom het in die kennisgewing gesê hy beplan nou om die stad se elektrisiteit vanaf 30 Julie soggens tussen 06:00 en 08:00 en saans tussen 17:00 en 19:30 te sny.
Die kragvoorsiener het verder gesê daar sal vanaf 6 tot 12 Augustus soggens geen elektrisiteit tussen 06:00 en 09:00 wees nie sowel as saans tussen 17:00 en 20:30. Vanaf 13 Augustus sal daar geen elektrisiteit tussen 06:00 en 20:00 wees nie.
Volgens die munisipaliteit is Eskom se kennisgewing onregverdig. "Die Rustenburgse plaaslike munisipaliteit betwis die korrektheid van Eskom se kennisgewing, veral die stelling dat die Rustenburgse plaaslike munisipaliteit tans [geld] aan Eskom verskuldig is. Dit is die standpunt van die Rustenburgse munisipaliteit dat hy die bedrae betaal het wat aan Eskom verskuldig is," het Andrew Seome, woordvoerder van die munisipaliteit, in 'n verklaring gesê.
Seome het nou 'n beroep op inwoners van Rustenburg gedoen om nie paniekerig te raak nie. "Ons doen alles wat nodig is om hierdie saak te finaliseer," het hy verseker.
Nou wat kan dan moeiliker wees om die betalingsbewyse vir ESKOM te wys???? O ja, dat dit nie betaal is nie?
rustenburg se krag word gesny, maar al, AL, die onwettiglike, plakkerskampe en townships mag maar krag verniet kry of betaal nie hul rekenings nie, hoe kom 'n mens by daardie gevolgtrekkings uit
Laas wat ek verstaan het kry jy 'n bewys van betaling…AS JY BETAAL HET?????? Nog 'n stad wat vergaan agv absolute wan bestuur en vergrype.
As dit nie betaal is nie moet die plek deurloop , deur die inwoners wat elke maand bars om te betaal .
Hier is twee faksies wat nie hulle boeke kan balanseer nie. Myns insiens is meeste munipalisiteite nie bevoeg om na hul rekeninge om te sien nie, weens die onkundigheid van hul werknemers. Dieselfde geld vir ESKOM. Daar is hordes rekeninge wat nie betaal word nie, want hul sisteme is nie voldoende nie. Ons moet maand vir maand sukkel om betalings geallokeer te kry. Soweto kry elektrisiteit verniet. Nee wat, die gemeenskap van Rustenburg moet dalk hof toe om 'n bevoegte persoon in hul geledere te kry, sodat hulle ten minste iewers 'n voorsprong kan hê. Soos dit nou gaan is… Lees meer »